Godkjent av NJFF sportsfiskerutvalg.

Dette heftet avløser regelheftet datert 2014. Reglene gjøres gjeldende fra og med 1. desember 2023 til og med sesongen 2027.

Det vil med sikkerhet være andre konkurranseformer som ikke er tatt med i dette heftet og eventuelle arrangører står fritt til å bruke regelverket i andre typer konkurranser også.

### Regelheftet omfatter:

### 

1. Generell del
2. Lagkonkurranse under RM og NM
3. Uttaking til nordisk mesterskap i isfiske
4. Regler for isfiskekonkurranser.
5. Regler for sjøfiskekonkurranser.
6. Regler for tradisjonelt meitefiskekonkurranser.
7. Regler for havfiskekonkurranser - henvisning
8. Regler for moderne meitefiskekonkurranser – henvisning
9. Regler for konkurranser som baseres på totallengde - generelt rammeverk

### NORGES JEGER- OG FISKERFORBUND

**Sportsfiskerutvalget**

### Hvalstad

Juni 2023

# 1 GENERELLE REGLER

Begreper  
NM: norgesmesterskap

RM: regionmesterskap

NC: norgescup

## 1.1 Godkjenning av konkurranser

Det skal søkes om godkjenning for arrangering av norgesmesterskap (NM), regionmesterskap (RM) i isfiske, tradisjonelt meitefiske og gjedde-/abborfiske, Det skal også terminlistefestes åpne stevner i aktivitetene: isfiske, sjøfiske, havfiske, tradisjonelt- og moderne meitefiske samt andre konkurranseformer innen sportsfiske. For isfiske søkes det også om å arrangere uttakingsstevner til nordisk mesterskap. Disse stevnene inngår også i en Norgescup i isfiske.

* 1. Søknadsfrister for RM og åpne stevner NJFFs terminliste for fiskekonkurranser

Foreningene legger inn søknad om stevner i det elektroniske søknadssenteret innen 1. oktober. Regionlagene sjekker stevner i sin region og godkjenner RM Innen 15. oktober.

Forhåndslagte datoer for NM, RM og NC-stevner vises i kalenderen i søknadssenteret, som også viser alle åpne stevner etter hvert som de legges inn. Dersom det ligger an til kollisjoner, vurderer foreningene seg imellom, eventuelt i samråd med regionlaget, om det er nødvendig å flytte et stevne

Terminliste bekjentgjøres i Jakt & Fiske nr. 12 og på [www.njff.no.](http://www.njff.no/) NB! Stevner som ikke er innkommet innen fristens utløp, kan ikke regne med å bli tatt inn i tidsskriftet eller i kalenderen. Foreningene har selv ansvaret for å oppdatere portalkalenderen ved eventuelle endringer pga av isforhold o.l.

## 1.3 Søknad om å avholde NM og nordisk mesterskap

Frist for lokalforeningene til å søke NJFF om tildeling av NM-arrangementene (og nordisk mesterskap i isfiske i de årene NJFF står som arrangør) er 1. oktober to (2) kalenderår i forveien.

## 1.5 Datoer for regionmesterskap

Regionmesterskap skal avholdes følgende dager:

* RM isfiske, siste helg i februar
* RM tradisjonelt meitefiske arrangeres i perioden 01.06 - første helga i september.

Arrangør kan i søknaden om å få stå som arrangør søke regionlaget om å fravike disse datoene.

## 1.6 Datoer for NM

NM-arrangementer skal avholdes på følgende dager:

* NM isfiske, første helg i mars
* NM i tradisjonelt meitefiske arrangeres i perioden 01.06 – første helga i september.

Dersom fangstmuligheten i NM-lokaliteten tilsier at stevnet bør legges til et annet tidspunkt, bør arrangøren søke om å fravike disse datoene.

## 1.7 Deltakelse i stevner som er terminlisteført

Disse stevnene er normalt åpne for alle, men kan dersom arrangør ønsker det arrangeres kun for medlemmer av Norges Jeger- og Fiskerforbund (foreningsmedlemmer og direktemedlemmer) samt medlemmer av forbund som har inngått samarbeidsavtale med Norges Jeger- og Fiskerforbund. På NM konkurrerer kun medlemmer om tittel og plakett, og prisen for ikke – medlemmer skal settes 25% høyere. Se for øvrig pkt. 1.12. En deltaker som er medlem av flere foreninger kan bare representere en av disse i samme konkurransegren samme år. En deltager kan kun bli regionmester i en region pr konkurransegren pr. kalenderår (i den foreningen han/hun konkurrerer for i den spesifikke gren) Medlemmet må før sesongstart selv avgjøre hvilken forening han/hun skal representere gjennom hele kalenderåret.

## 1.8 Konkurransereglenes virkeområde

Forbundets konkurranseregler skal normalt brukes under godkjente og terminlisteførte stevner. Dersom andre regler skal benyttes (f.eks. avvikende klasseinndeling), må dette bekjentgjøres tydelig i terminlistene samt eventuelle invitasjoner, annonser, og oppslag på konkurransested.

## 1.9 Arrangørens plikter ved fiskekonkurranser

Arrangøren må i god tid søke lensmannen eller politimesteren om tillatelse til å avholde stevnet. Dette er viktig da vår konkurransevirksomhet havner under lotterilovgivningen. Før NM isfiske bør politi eller lensmann uansett være informert om at det skal arrangeres et større arrangement.

Rettighetshaverens tillatelse må foreligge på forhånd, og en må påse at fisket ikke kommer i konflikt med gjeldende lovbestemmelser og fiskeregler. Konkurranseområdets størrelse må stå i forhold til forventet deltakelse. Arrangør bør vurdere hvorvidt de arter det skal konkurreres på tåler den beskatning fisket medfører.

Arrangementet skal bekjentgjøres og markedsføres i god tid før konkurransen. Invitasjonen bør blant annet inneholde:

1. Navn, og telefonnummer på kontaktperson.
2. Tidspunkt, sted for fremmøte og veibeskrivelse.
3. Frist for påmelding.
4. Reglement.
5. Klasseinndeling og startkontingent.
6. Tid og sted for premiering, og andel som premieres (pkt 1.11).
7. Nøyaktige opplysninger om konkurranseområdets grenser. Helst bør egen kartskisse vedlegges.
8. Opplysninger om eventuelle sikkerhetsbestemmelser.
9. Opplysninger om hvilke fiskearter som finnes på lokaliteten og hvilke fiskearter som teller i konkurransen. Arrangørene kan også vurdere minstemål og maksmål på gjeldende arter.
10. For sjøfiske anbefales det å opplyse om tidspunkt for flo og fjære på konkurransedagen og at man tar hensyn til dette under planleggingen av fisketiden for konkurransen.
11. Forbehold med hensyn til hel eller delvis avlysning av stevnet på grunn av vær og eventuelle isforhold.

Arrangører av NC, NM og RM - isfiske plikter å sørge for at toaletter er tilgjengelig. Leie av toalett skal dekkes av arrangør, og kan finansieres gjennom økt startkontingent eller arrangørstøtte (NM).

Med hensyn til forsikring vises det til NJFF`s kollektive forsikringsavtale. (pkt. 1.15). Om arrangøren ønsker ytterligere forsikring, må en slik tegnes på forhånd.

Arrangøren oppnevner nødvendig personell, slik som:

1. Stevneleder
2. Ansvarlig for veiing, resultatregninger, protokollføring m.m.
3. Ansvarlig for ordensvern (plassjef). Parkering, høyttaler, salg av forfriskninger
4. Kontrollør (påse at reglementet overholdes)
5. Sanitet og redningstjeneste
6. Ansvarlig for premier og premieutdeling
7. Ansvarlig for trafikkavvikling

## 1.10 Klasseinndeling

Klasseinndeling følger det til enhver tid gjeldene nordiske regelverket.

Herre eldre veteran; f.om. det året man fyller 70 år Dame eldre veteran; f.om. det året man fyller 70 år Herre veteran; f.o.m. kalenderåret en fyller 55 år Dame veteran; f.o.m. kalenderåret en fyller 55 år

Herre senior; f.o.m. kalenderåret en fyller 20 t.o.m. kalenderåret en fyller 54 år Dame senior; f.o.m. kalenderåret en fyller 20 t.o.m. kalenderåret en fyller 54 år Eldre junior gutt; f.o.m. 16 år - t.o.m. kalenderåret en fyller 19 år.

Eldre junior jente; f.o.m. 16 år - t.o.m. kalenderåret en fyller 19 år.

Yngre junior (felles g/j): f.o.m. 13 år – t.o.m. kalenderåret en fyller 15 år. Barn: 0-12 år

Aldersgrensene gjelder pr 01.januar, dvs. at man deltar i klassen barn ut hele det året man fyller 12, i klassen yngre junior hele det året man fyller 15 osv. **OBS! Dersom du skal fiske NC og går over i en ny klasse ved nyttår, og uttakingsstevnet til nordisk mesterskap arrangeres før nyttår, skal du konkurrere i den klassen du skal over i etter nyttår.**

Man står fritt til å arrangeres stevner med avvikende klasseinndelinger når dette informeres om på forhånd, se pkt. 1.8.

## 1.11 Premiering og premierekkefølge

Minimum 1/3 av deltakerne i hver klasse skal premieres. Skal dette avvikes, må dette søkes om via regionlaget. Arrangøren stilles fritt med hensyn til utdeling av lagpremier, ekstrapremier mv. Minste premieverdi bør tilsvare minimum startkontingent. Startkontingent skal ikke overstige kr. 400,-. Ved bruk av pengepremier skal høyeste premie ikke overstige 5x startkontingent.

Premierekkefølgen fastsettes etter oppnådd vekt. Dersom to eller flere står likt om en plassering, deler de plasseringen.

En bør tilstrebe lik verdi av 1. premie i alle klasser.

Alle i klasse 5, barn, skal ha premie eller deltakeroppmerksomhet.

## 1.12 NJFFs plaketter

Forbundets plaketter, samt mesterskapstitlene kan bare tildeles medlemmer av Norges Jeger- og Fiskerforbund. NJFF setter opp individuelle og 3x3 lag-plaketter (gull, sølv og bronse) i alle NM og RM godkjent av NJFF. I NM deles det også ut plaketter til 2 – kvinnelag og 2 – juniorlag. Plaketter i RM bestilles og betales av regionlaget.

Plakettene skal tildeles de tre beste i klassene:

Herre (fra klassene: herre veteran/eldre veteran og herre senior)

Dame (fra klassene: dame veteran/eldre veteran og dame senior)

Junior-gutt (gutter fra klassene: eldre junior, yngre junior, junior og barn) Junior-jente (jenter fra klassene: eldre junior, yngre junior, junior og barn)

Plakettene blir tilsendt arrangørforeningen ved arrangementansvarlig senest en uke før konkurransen skal avvikles dersom ikke annet er avtalt.

## 1.13 Kontroll

Arrangør kan inndra fangst og kontrollere denne før innveiing. Fangst skal i så fall merkes og oppbevares forsvarlig.

## 1.14 Avlysning

Ved temperaturer kaldere enn – 20 grader celsius skal konkurransen vurderes avlyst, eventuelt utsatt til temperaturen stiger utover dagen. Dersom fiskekonkurransen avlyses på grunn av værforhold eller andre årsaker, skal startkontingenten tilbakebetales de fremmøtte deltakerne.

## 1.15 Ansvarsforsikring

Norges Jeger- og Fiskerforbund har inngått en forsikringsavtale med Gjensidige Forsikring ASA. Avtalens ordlyd er som følger;

*"Forsikringen omfatter det ansvaret som til enhver tid kan henføres til forbundets og dets regions- og lokallags virksomhet.".*

### I relasjon til ovennevnte avtale vil blant annet følgende aktiviteter inngå;

1. Eier eller bruker av skytebaner
2. Eier eller bruker av flytebrygger
3. Eier eller bruker av hytter eller klubbhus
4. Arrangør av skytekonkurranser
5. Arrangør av skyte- og/eller jaktprøver, samt instruksjon i forbindelse med jegerprøve 6. Ettersøk
6. Jakthundprøver og utstillinger
7. Fiskekonkurranser fiskekonkurransen
8. Annen relevant kurs- og/eller foreningsvirksomhet

Forsikringssum:

NJFFs administrasjon vil ha rede på hvilke forsikringssum og egenandel som til enhver tid er gjeldende.

# 2 LAGKONKURRANSE UNDER RM OG NM (alle grener)

NJFFs regionlag og NJFF sentralt bekoster lagpremier til henholdsvis RM og NM.

1. Lagene meldes på under deltagerpåmeldingen.
2. Samme forening kan stille med flere lag. Er det flere lag med samme navn skilles disse med siffer til slutt (JFF 1, JFF 2 etc.). Under premieutdelingen oppgis det hvilken lokalforening lagene representerer.
3. Det konkurreres i lag bestående av tre personer (uavhengig av alder og kjønn) tilhørende samme NJFF-tilsluttede forening. Om en person er medlem i flere foreninger så kan han/hun delta for den foreningen man vanligvis ikke deltar for, om dette er nødvendig for å få laget til å gå opp. Dette gjelder både for to- og tre-personerslag.
4. Arrangør kan velge å legge opp til lag med 2 kvinner dersom de har egen kvinneklasse. Under NM har damer og juniorer mulighet for å konkurrere i 2 - personerslag.
5. Premierekkefølgen fastsettes etter oppnådd vekt. Dersom to eller flere lag står likt om en plassering, er det laget med høyest individuell deltakervekt som tar denne plasseringen.

# 3 NORGESCUP I ISFISKE OG UTTAKING TIL NORDISK MESTERSKAP I ISFISKE

Uttaking av landslag til nordisk mesterskap i isfiske gjøres sesongen før mesterskapet avholdes. Det holdes fortrinnsvis 6 uttakingsstevner med fisketid på 4 timer. Uttakingsstevnene holdes fortrinnsvis på fastsatte søndager i fiskesesongen. Disse datoene kunngjøres i det elektroniske søknadssenteret. Uttakingsstevnene inngår i Norgescup (NC) i isfiske, med premieutdeling under NM i isfiske.

I NC/uttaking til nordisk i isfiske, skal abbor være eneste tellende art.

*Det gjøres oppmerksom på at det følges en annen klasseinndeling i disse konkurransene enn den generelle klasseinndelingen i regelverket.*

For NC teller de beste fem (5) stevnene. Poeng gis på samme måte som for uttakingsstevnene. Det kåres her en vinner uavhengig av klasse samt klassevinnere.

### Følgende regler gjelder for uttaking av landslag til nordisk mesterskap i isfiske:

1. Bare medlemmer av Norges Jeger- og Fiskerforbund kan kvalifisere seg til deltagelse i nordisk mesterskap.

1. ***Det konkurreres i følgende klasser:***

Herre eldre veteran; f.om. det året man fyller 70 år Dame eldre veteran; f.om. det året man fyller 70 år Herre veteran; f.o.m. kalenderåret en fyller 55 år Dame veteran; f.o.m. kalenderåret en fyller 55 år

Herre senior; f.o.m. kalenderåret en fyller 20 t.o.m. kalenderåret en fyller 54 år Dame senior; f.o.m. kalenderåret en fyller 20 t.o.m. kalenderåret en fyller 54 år. Junior; t.o.m. kalenderåret en fyller 19 år.

### OBS! Dersom du går over i en ny klasse ved neste sesong, og uttakingsstevnet NC arrangeres før nyttår, skal du konkurrere i den klassen du eventuelt skal konkurrere i under nordisk mesterskap. (I uttak til landslag i Nordisk isfiske, slås veteranklassene sammen inntil det blir likt reglement for alle tre land).

1. De 20 beste i hver klasse får poeng fra 20 til 1. Det vil si at vinneren får 20 poeng, nr. 2 får 19 poeng osv. nedover til nr. 20 som får 1 poeng.

1. Det er kun de som har fått fisk som kan få poeng.

1. Man kan delta i så mange uttagingsstevner man vil, men det er bare resultatene fra de tre beste stevnene som teller i sammendraget. De tre beste i de ulike klassene er kvalifisert til å representere NJFF i nordisk mesterskap.

1. Dersom to eller flere står likt i sammendraget, går den med best enkeltplassering foran. Er dette også likt, er det nest beste enkeltresultat som avgjør. Er plasseringene helt like i de tre beste uttagingsstevnene for utøverne, tar man hensyn til plassering i stevne nr. 2 etc.

# 4 REGLER FOR ISFISKEKONKURRANSE

## 4.1 Iskontroll

Før en isfiskekonkurranse arrangeres, må isen kontrolleres nøye av sikkerhetsårsaker. Konkurranseområdets størrelse må stå i forhold til forventet deltakerantall. Arrangøren plikter å ha livline tilgjengelig på isen.

Farlig is/område skal være forsvarlig merket eller avsperret.

## 4.2 Reglement for isfiske

* + 1. **Isbor - ispigger**

Isboret skal i utgangspunktet være av den hånddrevne typen (se eget pkt om bruk av elektrisk drill som hjelpemiddel). Når fiskeplass er funnet skal skjærbeskytter fjernes og isboret fastbores i isen. Gjennomboring av isen skal ikke skje før startsignal.

Skjærbeskyttelse settes på ved sluttsignal. Under fiske skal boret oppbevares stående i isen. Det er påbudt å ha med ispigger. Disse skal bæres synlig. Barn og ikke svømmedyktige bør benytte flyteplagg. Brudd på sikkerhetsregler skal straks påtales av arrangøren. Dersom noen etter en advarsel fortsatt bryter sikkerhetsreglene, skal vedkommende diskvalifiseres og bortvises fra konkurranseområdet.

**Bruk av elektrisk drill på isboret**

For følgende deltakere er det tillat å bruke elektrisk drill på isboret eller elektrisk isbor på NM, RM og NC stevner:

* Tillatelse til bruk av drill følger til enhver tids gjeldende nordiske regelverk. Pr. nå vil det si veteran- og eldre veteranklassene. Barn og yngre juniorer (0 – 16 år) får ikke under noen omstendigheter lov til å bruke drill av sikkerhetshensyn.

* Deltakere med legeattest for kroniske lidelser/vedvarende funksjonshemming som gir sterke begrensninger eller umuliggjør bruk av vanlig isbor. Søknad om dispensasjonskort sendes sammen med legeattest til NJFF sentralt. Dispensasjonskort skal alltid medbringes på konkurranser og vises fram sammen med legitimasjon og gyldig medlemskort i NJFF ved påmelding.

**Generell bruk av drill.**

Arrangører av åpne stevner og RM kan åpne for generell bruk av elektrisk drill, eller elektrisk isbor. Dette må da opplyses om i terminlistene og være avklart når terminlisten legges ut.

**Bruk av drill under konkurranser:**

Det skal kun bores hull til eget fiske, og kun ett hull av gangen, nemlig det hullet man fisker i. Man kan borre hull til deltagere i barneklassen, også med drill, men det forutsetter at man selv ikke er med i konkurransen eller har gyldig dispensasjonskort.

* + 1. **Tillatt fiskeredskap**

Det er bare tillatt å bruke en pilkestikke av gangen.

Det er kun tillatt å bruke en opphenger, dvs. maksimalt to kroksett.

* + 1. **Elektroniske hjelpemidler**

Bruk av ekkolodd er ikke tillat. GPS, mobil og dybdekart kan benyttes.

* + 1. **Agn**

Redskapen kan agnes med naturlig agn. Levende eller medbrakt fisk, samt mais er forbudt å bruke som agn. Arrangør kan begrense valg av agn.

* + 1. **Kontroll av deltakere**

Arrangøren skal foreta stikkprøver av ryggsekker/vesker før starten.

* + 1. **Fremkomstmiddel**

Fremkomstmiddel kan ikke benyttes under konkurransen på isen. Truger og brodder aksepteres. Dispensasjon kan gis.

* + 1. **Gangtid/Opptreden under konkurransen og etter sluttsignal**

Gangtid bør være fra 15 til 45 minutter før start. Man starter å gå på signal fra startpunkt som på forhånd er oppmerket. Det er ikke lov å bevege seg utenfor definert konkurranseområde etter at signal for start er gitt. Ved sluttsignal plikter deltakerne å gå direkte til innveiingsplassen og være der innen oppgitt gangtid (det er forbudt å gå via hus, bil eller lignende).

Fisk som er kroket før sluttsignal går, kan tas opp etter sluttsignal.

* + 1. **Avstand til andre fiskere**

Avstand mellom fiskerne skal være minimum 5 meter målt mellom hullene. Dersom to eller flere fiskere er enige om det, kan de stå med mindre avstand.

* + 1. **Tellende fisk**

Bare den fisk som en selv har fisket teller med i konkurransen. Arrangør kan bestemme at fiskearter ikke skal telle med i konkurransen. Arrangør kan fastsette minstemål og/eller maksimumsmål basert på lengde målt fra hodet til ytterste halefinnespiss. Målene må være innenfor offentlige regler og forskrifter. Arrangøren må ta hensyn til luft-/vanntemperatur når det gjelder eventuelle krav om at ikke-tellende fisk skal settes tilbake.

I barneklassen skal all fisk telle.

All tellende fisk skal avlives så snart den er ute av vannet.

* + 1. **Oppbevaring av fisk**

Fisk skal oppbevares individuelt frem til innveiing.

* + 1. **Innveiing**

Arrangøren fastsetter sluttfrist for innveiing. Ved innveiing skal startkortet leveres sammen med fangsten. Arrangør bør ved innveiing tilstrebe å bruke rist, balje eller lignende slik at all fisk som veies inn kan inspiseres. Hver deltaker skal ha kvittering etter veiing.

* + 1. **Foring**

Det skal under norgescup, norgesmesterskap og regionmesterskap være forbud mot foring 15 dager før og under konkurransen. I øvrige terminlisteførte konkurranser er foring forbudt 5 dager før og under konkurransen, med mindre det kommer klart fram av søknaden til terminlista at foring skal være tillatt.

* + 1. **Fiskeforbud for konkurransedeltagere**

Foran terminlisteførte stevner innføres fiskeforbud for konkurransedeltagere pågjeldende vann i 15 dager før konkurransedagen.

* + 1. **Utførelse av NM**

NM kan arrangeres over 1 eller 2 dager. Hvis arrangementet skal gå over to dager skal det fiskes på to forskjellige vann, eventuelt et større vann som deles i to avskilte konkurranseområder.

## 4.3 Jury, disiplinærbestemmelser

Arrangøren oppnevner en jury på 3 medlemmer.

Ved norgesmesterskap og regionmesterskap skal henholdsvis forbundets og regionlagets representant være medlem av juryen. Juryen skal så langt det lar seg gjøre bestå av en junior, en herre og en dame.

Klager knyttet til utøvelse av fiske fremsettes skriftlig til sekretariatet senest innen den fristen som arrangøren har fastsatt for innveiing av fangst (pkt. 2.2.10).

Juryen behandler klagen, og de berørte parter kan dersom de ønsker det, være til stede under behandling av deres sak.

Ved feil i resultatlister påklages dette straks til sekretariatet.

Juryen diskvalifiserer ved overtredelse av konkurransereglene som har betydning for deltagerens prestasjon.

Under RM og NM kan juryens avgjørelse ankes inn for henholdsvis respektive regionlag og NJFF sentralt. Anken skal være skriftlig, og må være ankeinstanser i hende senest en (1) uke etter konkurransen.

# 5 REGLER FOR SJØFISKEKONKURRANSER

## 5.1 Sikkerhet

Alle kontrollører skal ha redningstau og redningsvest ute på fiskeplassen. Deltagerne bør oppfordres til å benytte flyteplagg. Barn skal benytte flyteplagg.

## 5.2 Reglement for fisket

* + 1. **Fiskeområde**

Det er bare tillatt å fiske fra land og stående i vann opp til knehøyde i det området arrangøren har godkjent. Det er tillatt å bruke vadere. Det er ikke tillatt å fiske fra brygge dersom ikke spesiell tillatelse er gitt fra arrangør.

* + 1. **Tillatt redskap og agn**

Bare stangfiske er tillatt. Hver deltaker kan bare fiske med en stang av gangen, men det er tillatt å ha flere stenger montert ferdig til bruk for å spare tid ved skifte av redskap. Reservestenger skal ikke ha påmontert agn før de tas i bruk.

Alle typer kunstige og naturlige agn kan benyttes. Det er bare anledning til å nytte en opphenger. Opphenger skal bare ha en krok. Søkke er tillatt.

I åpne stevner kan arrangør begrense redskapsvalget.

* + 1. **Foring**

Det er ikke tillatt å fore.

* + 1. **Kontroll av deltagere**

Arrangøren skal foreta stikkprøvekontroll av ryggsekker/vesker før start.

* + 1. **Tillatte hjelpemidler**

Klepp og håv kan brukes som hjelperedskap.

* + 1. **Bruk av fremkomstmiddel**

Fremkomstmiddel kan ikke benyttes under konkurransen. Dispensasjon kan gis.

* + 1. **Tellende fisk**

Bare den fisk som en selv har fisket teller med i konkurransen. Arrangør kan bestemme at fiskearter ikke skal telle med i konkurransen. Arrangør kan fastsette minstemål over offentlig gjeldende minstemål. I barneklassen bør all fisk over offentlige minstemål telle. All fisk skal avlives omgående.

* + 1. **Gangtid/opptreden under konkurransen og etter sluttsignal**

Gangtid bør være fra 15 til 45 minutter før start. Man starter å gå på signal fra startpunkt som på forhånd er oppmerket. Gangveien merkes.

Det er ikke lov å bevege seg utenfor definert konkurranseområde etter at signal for start er gitt. Ved sluttsignal skal deltakerne å gå direkte til innveiingsplassen og være der innen oppgitt gangtid (det er forbudt å gå via hus, bil eller lignende).

Fisk som er kroket før sluttsignal går kan tas opp etter sluttsignal.

* + 1. **Avstand mellom fiskere**

Avstand mellom fiskerne skal være minimum 10 meter. Dersom to eller flere fiskere er enige om det, kan de stå med mindre avstand.

* + 1. **Oppbevaring av fisk**

Fisk skal oppbevares individuelt frem til innveiing.

* + 1. **Innveiing**

Ved innveiing skal startkortet leveres sammen med fangsten. Arrangør bør ved innveiing tilstrebe å bruke rist, balje eller lignende slik at all fisk som veies inn kan inspiseres. Deltaker skal ha kvittering etter veiing.

* 1. **Jury, disiplinærbestemmelser**

Arrangøren oppnevner en jury på 3 medlemmer.

Ved norgesmesterskap og regionmesterskap skal henholdsvis forbundets og regionlagets representant være medlem av juryen. Juryen skal så langt det lar seg gjøre bestå av en junior, en herre og en dame.

Klager fremsettes skriftlig til sekretariatet senest innen den fristen som arrangøren har fastsatt for innveiing av fangst (pkt. 3.2.11).

Juryen behandler klagen, og berørte parter kan, dersom de ønsker det, være til stede under behandling av deres sak.

Juryen diskvalifiserer ved overtredelser av konkurransereglene som har betydning for deltagerens prestasjon.

Under RM og NM kan juryens avgjørelse ankes inn for henholdsvis respektive regionlag og NJFF sentralt.

Anken skal være skriftlig, og må være disse ankeinstanser i hende senest en (1) uke etter konkurransen.

# 6 REGLER FOR TRADISJONELT MEITE

## 6.1 Reglement for fisket

* + 1. **Fiskeområde - avstand mellom fiskerne**

Det er kun tillatt å fiske fra land og stående i vann i det området arrangøren har godkjent. Det er tillatt å benytte vadere. Det er ikke tillatt å fiske fra brygge dersom ikke spesiell tillatelse er gitt fra arrangør. Fiskerne kan bevege seg fritt innenfor fastsatt konkurranseområde. Det skal likevel være minst 10 meter mellom hver fisker. Dersom to eller flere fiskere er enige om det, kan de fiske nærmere hverandre.

* + 1. **Sikkerhet under fiske**

Det bør oppfordres til å benytte flyteplagg. Barn skal bruke flyteplagg.

* + 1. **Kontroll av deltakere**

Arrangøren skal foreta stikkprøvekontroll av ryggsekker eller vesker før starten.

* + 1. **Tillatt redskap og agn**

15 minutter før start er det tillatt å lodde dypet utenfor fiskeplassen uten noen form for agn på kroken. Foring for å lokke fisk til fiskeplass er forbudt 15 dager før og under konkurransen. Det er bare tillatt å fiske med en stang om gangen. Det er tillatt å medføre reservestenger til fiskeplassen. Disse kan også ferdigmonteres før start. Alle former for naturlig agn unntatt medbrakt fisk er tillatt. Arrangør kan begrense valg av agn. Det er kun tillatt å bruke en enkeltkrok om gangen. Kroken skal være ren for kunstig agn eller lokkemidler. Søkket skal ikke være av en slik art at det er egnet til å lokke til seg fisk (sluk, pilk, etc).

* + 1. **Hjelp under fisket - tellende fisk - avliving av fisk**

Deltagerne kan ikke motta hjelp under fisket - med unntak av deltagere i barneklassen. Bare den fisken en selv har fisket innenfor det fastsatte tidsrommet, teller med i konkurransen. All fisk skal avlives omgående. Arrangøren kan fastsette minstemål og/eller maksmål for tellende fisk, samt bestemme at nærmere angitte fiskeslag ikke skal telle med i konkurransen. I barneklassen skal all fisk telle.

* + 1. **Gangtid/opptreden under konkurransen og etter sluttsignal**

Gangtid skal være fra 15 til 45 minutter før start. Man starter å gå på signal fra startpunkt som på forhånd er oppmerket.

Det er ikke lov å bevege seg utenfor definert konkurranseområde etter at signal for start er gitt. Ved sluttsignal skal deltakerne gå direkte til innveiingsplassen og være der innen oppgitt gangtid (det er forbudt å gå via hus, bil eller lignende).

Fisk som er kroket før sluttsignal går kan tas opp etter sluttsignal.

* + 1. **Oppbevaring av fisk**

Fisk skal oppbevares individuelt frem til innveiing.

* + 1. **Innveiing**

Arrangøren fastsetter sluttfrist for innveiing. Ved innveiing skal startkortet leveres sammen med fangsten. Arrangøren bør ved innveiing tilstrebe å bruke rist, balje eller lignende slik at all fisk som veies inn kan inspiseres. Hver deltaker skal ha kvittering etter veiing.

## 6.2 Jury, disiplinærbestemmelser

Arrangøren oppnevner en jury på 3 medlemmer.

Ved norgesmesterskap og regionmesterskap skal henholdsvis forbundets og regionlagets representant være medlem av juryen. Juryen skal så langt det lar seg gjøre bestå av en junior, en herre og en dame.

Klager fremsettes skriftlig til sekretariatet senest innen den fristen som arrangøren har fastsatt for innveiing av fangst (pkt. 4.1.7).

Juryen behandler klagen, og berørte parter kan, dersom de ønsker det kan være til stede under behandling av deres sak.

Juryen diskvalifiserer ved overtredelse av konkurransereglene som har betydning for deltagerens prestasjon.

Under RM og NM kan juryens avgjørelse ankes inn for henholdsvis respektive regionlag og NJFF sentralt.

Anken skal være skriftlig, og må være disse ankeinstanser i hende senest en (1) uke etter konkurransen.

# 7 REGLER FOR HAVFISKEKONKURRANSER

NJFF følger de til enhver tid gjeldende regler som Norges Havfiskeforbund har –

[www.norgeshavfiskeforbund.no](http://www.norgeshavfiskeforbund.no/)

# 8 REGLER FOR MODERNE MEITE- OG MORMYSKAFISKEKONKURRANSER

For disse konkurransene anbefales det å se til de regler Norges Konkurransefiskeforbund (NKFF) til enhver tid har.

# 8 RAMMEVERK FOR KONKURRANSER SOM BASERES PÅ TOTALLENGDE

FORSLAG TIL FISKEKONKURRANSER hvor en benytter TOTALLENGDE (Her er spinnfiskekonkurranse etter gjedde brukt som eksempel, men dette kan benyttes for andre arter og metoder også)

*Fisket foregår fra båt.*

*Det skal fiskes etter gjedde med de* ***5 lengste*** *gjeddene som tellende sammenlagt i konkurransen.*

*Eks. 60-65-70-75-80 = 350cm*

*Det blir også en tilleggspremie til lengst* f*isk i konkurransen.*

*Maksmål er 75cm.* ***Fisk over denne lengden må gjenutsettes dersom den er levedyktig****.*

*Fisketid:* ***xx:xx-xx:xx***

*Informasjonsmøte:* ***før konkurransestart***

*Utkjøring startområdet:* ***xx:xx***

*Kun Åpen klasse med maksimum 2-mannslag.*

***Alle SKAL til enhver tid brukes redningsvest.***

*-* ***Fiskemetoder: Begrensninger på redskap og antall*** *tilpasses hver enkelt konkurranse*

*- Det skal være* ***minimum 40m*** *mellom båtene. Om denne avstanden ikke kan overholdes ved passering skal man sakke ned farten til maks* ***5 knop.*** *Det er alltid lov å passere hverandre, men pass på så dette ikke er til forstyrrelse av evt fisket til laget som er i ro.*

*- All fisk som blir fanget skal måles umiddelbart etter fangst, det skal ikke oppbevares i håv eller lignende annet enn når det klargjøres for måling.*

*- Alle båter/lag skal ha levert målebrett innen 16:30*

***Start –*** *Alle båter følger en følgebåt ut til startområdet 07:45. Ved* ***FØRSTE startsignal kl07:59*** *vil vi ha en 5knops regel det første minuttet (60sek). Frem til* ***ANDRE startsignal 08:00*** *skal alle båter følge dette for å spre ut feltet og skape minst mulig bølger for mindre båter. Dette er utrolig viktig for sikkerheten på vannet.* ***Ved overtredelse av 5knops begrensning vil båten trekkes 30cm i totallengden.*** *Fokus på sikkerhet ved start, ha god oversikt og bruk vett.*

*Måling av fisk.*

*- Kun en person skal måle fisken og ha hendene på den.*

*- Hodet til fisken skal alltid vendes mot venstre og magen mot den som måler. All fisk som ikke måles etter dette vil bli underkjent.*

*- Hele fisken og måleplanken skal være i bilde.*

*- Det er lov å klemme halefinnen, men ikke strekke fisken.*

*- Ved rapportering skal det sendes ett bilde av fisk på måleplanken og et av fiskeren med fisken.*

*- Husk å sjekke kvalitet på bildet så det blir tydelig for sekretariatet å verifisere lengde og at fisken ligger inntil med kjeven.*

*- Fisken må berøre, men trenger ikke krysse, cm linjen for å gi tellende cm-mål,.*

*- Alle innmeldinger etter 15:59:59 må gjennom kontroll hos sekretariatet, og bilde av fisk på måleplanken med tidsstempel må fremvises for kontroll.*

*Ved feilrapportering eller klare synlige feil hvor fisk ikke ligger riktig på målebrettet, eller det er vanskelig å verifisere lengde vil det trekkes inntil 5cm evt. underkjennes. Fisk kan bli verifisert etter endt konkurranse om bedre bilder oppdrives.*